**Referat FAU 06.10.21**

10/21: Orientering av skolesituasjonen.

Rektor orienterer om omstillingsprosessen skolen nå står i. Se vedlegg for informasjon.

Rektor sender ut skriv til alle foreldre i morgen der han informerer om denne omstillingsprosessen. Skrivet vil sendes ut med Transponder dersom det er mulig. Ellers blir skrivet sendt som ranselpost og publisert på hjemmeside.

Det blir kontinuerlig sett på om det er mulig å omdisponere ansatte slik at elever med vedtak på spesialundervisning får dette i den grad det er mulig. Pr. nå oppfylles ikke lovverket, og det kan bli meldt/varslet avvik på dette.

Ønske for foreldre: Det bør stå på timeplanen hvilke timer klassetrinn er slått sammen til en klasse, samt annen viktig informasjon. FAU ønsker i hovedsak generelt bedre informasjonsflyt mellom skole og foreldre.

Foreldre har meldt bekymring om at elevgruppa er stor når 1. og 2. klasse er samen (20 elever) med kun en lærer. Det stilles spørsmål til hvordan det kan forventes at lærer kan tilrettelegge for så pass mange elever både med tanke for faglig innlæring og å være alene med så pass stor elevgruppe.

11/21: Oppvekst-/ungdomsmiljøet i Forsand:

FAU er kjent med at det er utfordringer i ungdomsmiljøet med hærverk og rus. Jeanett har gjennom kontakt med SLT koordinator i kommunen fått vite at det skal være en kontaktperson på skolen, som kan ha dialog med kommunen. Magrete Sele er nylig ansatt som SLT-koordinator i Sandnes kommune. Sandnes kommune har et ungdomsteam som eventuelt komme til skolen. FAU ønsker at skolen skal ta kontakt med ungdomsteamet. FAU stiller seg også positive til et samarbeid med fritidsklubben dersom det kan være aktuelt. Dette kan eksempelvis være tilstedeværelse med flere voksne, hjelp til å organisere åpen fritidsklubb i helg, eller hjelp til organisering og gjennomføring av temakveld.

12/21: Gjennomføring av åpenskole i høstferien.

Det ser ut til å bli åpen skole i høstferien. Dette gjelder for 1.-10. trinn. To timer åpent i idrettshallen. Rektor og inspektør stiller. Skolen sender ut transpondermelding og ber om det er foreldre som kan stille.

Ref. May Britt Haga